SARL-NUUS SONDAG 05 AUGUSTUS 2012 


U luister na ZS6SRL, die amptelike amateurradiostasie van die Suid-Afrikaanse 
Radioliga, die nasionale vereniging vir amateurradio in Suid-Afrika, met n nuus- 
bulletin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio, gaan na www.sarl.org.za, klik op `'Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins kan afgelaai word van www.sarl.org.za en u kan ook 
daar inteken om toekomstige bulletins per e-pos te ontvang. 


U nuusleser vandag is (Naam en roepsein), op 145,725 MHz FM vanuit Pretoria, 
met herleidings op (7 066 en 3 695 kHz ESB). (Ander nuuslesers verander soos 
nodig) 


STIL SLEUTEL 

Dit is met leedwese dat aangekondig moet word dat die sleutel van Clive Bean, 
ZSGAVP, verlede Woensdagoggend om (6:45 na n lang stryd teen kanker stil 
geraak het. 

Ons innige meegevoel aan sy familie en baie vriende. 

(POUSE) 

In die nuus vandag; 

BESPREEK NOU VIR DIE RTA IN GAUTENG OP 18 AUGUSTUS 

'N KYKIE NA DIE VOLGENDE WRC IN 2015 

SARL HF-KOMPETISIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


BESPREEK NOU VIR DIE RTA IN GAUTENG OP 18 AUGUSTUS 


Besprekings is oop vir die Radiotegnologie-in-Aksie Simposium wat op 18 Au- 
gustus by die NARS gehou sal word. Volle besonderhede van die gebeurtenis is 
verkrygbaar op die SARL se webblad www.sarl.org.za. 


Indien U vooraf bespreek sal U outomaties deelneem aan n prystrekking vir die 
ARRL se boek “Basic Antennas”. As U n program verlang, stuur e-pos aan 
rta@sarl.org.za met RTA NARG in die onderwerplyn en n PDF-afskrif sal per 
€-pos aan U gestuur word. 


'N KYKIE NA DIE VOLGENDE WRC IN 2015 


Volgens besluite van die pas afgelope 2012 konferensie is daar verskeie items op 
die agenda vir die Wêreld Radiokommunikasiekonferensie in 2015. Een daarvan 
is 'n permanente toekenning aan die amateurdiens op of naby 5 MHZ. Een 
moontlikheid is n sekondêre toekenning in die band 5,250 tot 5,450 MHz. 


Die Internasionale Amateurradiounie sien so n toekenning as tussen die beste 
vir radioamateurs as gebruik vir 24-uur noodkommunikasie. Tot dusvêr is min 
van die publiek in terme van teenkanting gehoor. 


Die SARL het aansoek gedoen vir `n lisensie vir toetsbedryf op 5 MHz om 
voortplantingstoestande vas te stel. OKOSA het die SARL onlangs meegedeel 
dat hulle kyk na `n geskikte frekwensie en hulle verwag om binnekort `n besluit 
te neem. 


DIE SARL BENODIG VORIGE UITGAWES VAN RADIO ZS 


Die SARL is in die proses om Radio 7S in boekvorm te bind, maar kort `n 
aantal vorige uitgawes. Hier onder volg `n lys van die uitgawes en indien u van 
hulle het, en bereid is om daarvan afstand te doen, tree asb. in verbinding met 
Francois, ZS6GBUU, by 011 679 5260. 


2003 Mrt/Apr, Mei/Jun, Jul/ Aug, Sep/Okt 2004 Jan/Feb. Mrt/Apr, Mei/Jun 
2009 Sep/Okt, Nov/Des 2010 Sep/Okt, Nov/Des 2011 Mei/ Jun, Jul/Aug. 


SARL HF-KOMPETISIE 


Die SARL se HF-kompetisie vind vanmiddag van 15:00 tot 18:30 SAT plaas. 
Vind die volle besonderhede in die SARL Opdatering wat `n paar dae gelede 
per e-pos uitgestuur is of besoek www.sarl.org.za. 


Behalwe die sertifikaat en trofeë is daar nog pryse te wen. Die wenner sal 'n 
2012 ARRL-handboek ontvang. Alle logstate sal deelneem aan `n trekking vir 
die ARRL-boek “Basic Antennas”. Daar is ook `n kompetisie d.m.v. `n foto 
vir Die beste hok" Stuur n hoë resolusie foto van jou in jou hok en daardeur 
sal jy deelneem aan `n trekking vir `n ARRL-Antennaboek. Stuur die foto aan 
saardt@intekom.co.za. 


SWAINS EILAND DXPEDISIE 


Barry, ZS1FJ, het SARLnuus ingelig dat hy `n lid van die Swains Eiland DXpe- 
disiespan is vanaf 5 - 19 September. Daar is `n 20-operateurs, 16 Amerikaners, 
1 Sweed, 2 Duitsers en 1 Suid-Afrikaner. Swains eiland is baie skaars en is nr 
30 op die wêreld se mees gesoekte lys. 


Dit is belangrik dat ZS stasies wat KHSS wil werk, Barry moet inlig van die 
kompasrigting van daardie deel van die Stille Oseaan na ZS. Die span het 'n 
teiken om 300 OSO s per uur te werk. Barry vra ook die tye van die dag in 
UTGO-tyd wanneer u verwag om KHS te hoor. Dit is noodsaaklik. Kontak 
Barry by bf207@starhub.net.sg. 


Die span vlieg van Honolulu na Pago Pago in American Samoa en dan op 'n 
gehuurde boot vir 'n 24 uur reis na Swains eiland. Daar is hoegenaamd geen 
kommunikasie nie. Hulle sal daar met sewe stasies aktief wees. Die span sal in 
tente wees en het twee kokke wat saamgaan van Pago Pago. Na die uitstappie 
sal die boot die span optel en terugkeer na Pago Pago, en hulle vlieg dan terug 
na Honolulu. 


Barry sê hy neem `n Suid-Afrikaanse vlag vir ZS1FJ roepsein en `n Singaporevlag 
vir sy OV1FJ roepsein saam. 


Logs sal elke dag via satelliet opgelaai word. As u `n rekenaarstelsel met Clublog 
het, sal u die prentjie en die naam van die operateur sien. Die DXpedisie se 
webwerf is www.nh8s.org. 


IVICA CGVETKOVIG, YULYU, VERKOSE EERSTE MINISTER VAN SER- 
WIË 


Die voormalige Serwiese Minister van Binnelandse Sake, Ivica Dacic, YULYU, 
is op 27 Julie gekies as die land se nuutste Eerste Minister. Hy volg Mirko 
Ovetkovic op wat gedien het as Eerste Minister van Serwië tussen 2008 en 2012. 
Dacic is die leier van die Sosialistiese Party van Serwië; vanaf 2008 tot en met sy 
verkiesing as Eerste Minister, het hy as Eerste Adjunk Eerste Minister, sowel as 
Minister van Binnelandse Sake gedien. In Maart 2012, het Serwië `n kandidaat 
vir lidmaatskap in die Europese Unie (EU) geword. 


Dacic is 'n lid van die Amateur Radio-unie van Serwië (SRS), Serwië se TARU lid- 
vereniging en dit word gesê dat hy `n lid van sy plaaslike klub, YU1AAV is. Die 
klub is in 1978 gestig as een van nege afdelings van die Novi Beograd (Nieu- 
Belgrado) Amateurradioklub, YUI1FJK. Volgens sy webwerf is YUIAAV se 
primêre doel om kinders Morsekode en amateurradio rigtingpeilingvaardighede 
(ARDFE) te leer. “In die 1990's het ons oorlog, sanksies en sosiale krisisse gehad, 
maar dit het ook die goeie geleentheid geskep om kinders van die strate weg te 
kry en om amateurradio te leer. Dit was die jare toe die meeste kinders van die 
omgewing die kursus voltooi het om hul basiese amateurlisensie te kry.” 


Voor sy verkiesing as Eerste Minister, het Dacic van 1992 tot 2000 gedien as die 
woordvoerder vir die Sosialistiese Party van Serwië (SPS), sedert Desember 2006 
dien hy as die President van die SPS. Hy het `n graad in Politieke Wetenskap 
aan die Universiteit van Belgrado. Hy is vlot in beide Engels en Russies, en is 
getroud en die vader van twee kinders. 


WEN `n GROOT BLOMMERANGSKIKKING IN DIE JD-NAELLOOP 


Ter viering van Vrouedag bied die SARL sy jaarlikse Jong Dame Naelloop op 
9 Augustus van 11:00 tot 12:00 SAT aan. Die logstate van die JD s wat aan 
die gebeurtenis deelneem sal ingeskryf word vir 'n prystrekking vir `n pragtige 
blommerangskikking wat by die wenner se huis afgelewer sal word. Om te 
kwalifiseer, sluit asb. jou woonadres op die logstaat in. 


Verslaguitruiling tussen deelnemers is `n seinverslag en YL (vir JD) of OM (vir 
ou man). Die frekwensies vir die naelloop is 7 060 tot 7 100 en 7 1380 tot 7 200 
kHz. Kontakte tussen JD-stasies tel 5 punte, tussen JD- en OM-stasies 3 punte 
en kontakte tussen OM-stasie tel 1 punt. 


Logstate en opsommings moet binne 7 dae na die kompetisie, dit is 16 Augustus, 
per e-pos aan zsdbfn@netactive.co.za of aan die Bloemfontein RAK, Posbus 
12104, Brandhof, 9324, ingestuur word. 


HET U U LEDEGELD VIR DIE SARL BETAAL? 


Indien u nognie u SARL-ledegeld vir die huidige boekjaar betaal het nie, doen 
dit asb. so gou moontlik ten einde te verhoed dat u lidmaatskapvoordele verloor. 
Rekenings is gedurende Julie uitgestuur en betalings was op 1 Julie verskuldig. 
Indien u nie 'n rekening ontvang het nie, of as die rekening verlore geraak het, 
skakel asb. vir Mariska op Maandag by 011 675 2393 of stuur 'n e-pos vir haar 
na admin@sarl.org.za. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak laag tot gematig is. 
Heelwat sonvlekke is tans sigbaar maar die kanse vir groot fakkels is gering. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 95. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. As 
gevolg van die hoër sonaktiwiteit gaan 10 m openinge meer gereeld voorkom. 


Die beste resultate gaan behaal word deur vanmiddag se SARL HF Enkelsy- 
bandwedstryd op 20 m af te skop. 


Kontakte tussen al die divisies sal moontlik wees voordat 40 m later die middag 
oorneem. Die wedstryd kan op 80 m afgesluit word. 


Besoek gerus www.spaceweather.co.za vir meer inligting. 
DAGBOEK VAN GEBEURE 


5 Augustus dit is vanmiddag, SARL HF-kompetisie, 13:00 tot 16:30 UTC. 
9 Augustus Jong Dame Naelloop van 11:00 tot 12:00 SAT. 15 Augustus 
Die Elektroniese Kommunikasie Wysigingskrif. Stuur u kommentaar aan secre- 
tary@sarl.org.za. 16 Augustus laaste dag vir insending van JD-naellooplogstate 
na zs4bfn@netactive.co.za of Bloemfontein RAC, Posbus 12104, Brandhof, 9324. 
18 Augustus - RTA in Gauteng, bespreek nou om aan n bygevoegde prys- 
trekking te kan deelneem. 19 Augustus - SARL HF digitale kompetisie 26 
Augustus - SARL HF GG-kompetisie. 


SARL-nuus nooi klubs en individue om nuusbrokkies, waarin radioamateurs en 
kortgolfluisteraars sal belangstel, in te stuur na www.sarl.org.za/newsinbox.asp 
Stuur dit - indien moontlik - in Engels sowel as Afrikaans, nie later as die 
Donderdag voor die uitsending nie. 


Die SARL nooi u ook om te luister na die program “Amateur Radio Today”, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n spraakrepliekuitsending 
deur Dick ZS6RO. Besoek www.sarl.org.za vir oudiostrome en Echolink deur 
ZSGFCS. Klik op `Amateur Radio Today”, gaan af op die groen kolom en klik op 
“LISTEN ON THE WEB'. `n Heruitsending vind Maandagaande om 17:30 UTC 


op 3 230 kHz plaas. Sentech borg die uitsendings wat nie op amateurfrekwensies 
uitgesaai word. 


U het geluister na `n bulletin van die Suid-Afrikaanse Radioliga, saamgestel 
deur George Honiball, ZSONE. 


Dankie dat u geluister het. 73. 
/EX 


